MATTEUS 7:13-23; &#8220;Gaan deur die nou poort in. Die poort wat na die verderf lei, is wyd en die pad daarheen breed, en di&#233; wat daardeur ingaan, is baie. Maar die poort wat na die lewe lei, is nou en die pad daarheen smal, en di&#233; wat dit kry, is min.&#8221;Vals profete(Luk. 6:43-44) &#8220;Pas op vir die vals profete. Hulle kom na julle toe in skaapsklere, maar in werklikheid is hulle verskeurende wolwe. Aan hulle vrugte sal julle hulle ken. Kry 'n mens dan druiwe aan doringstruike of vye aan dissels? Elke goeie boom dra tog goeie vrugte, maar 'n slegte boom dra slegte vrugte. 'n Goeie boom kan tog nie slegte vrugte dra nie, en 'n slegte boom nie goeie vrugte nie. Elke boom wat nie goeie vrugte dra nie, word uitgekap en in die vuur gegooi. So sal julle die vals profete dan aan hulle vrugte ken.&#8221;Hoor en doen(Luk. 13:25-27) &#8220;Nie elkeen wat vir My s&#234;: &#8216;Here, Here,&#8217; sal in die koninkryk van die hemel ingaan nie, maar net hy wat die wil doen van my Vader wat in die hemel is. Baie sal daardie dag vir My s&#234;: &#8216;Here, Here, het ons dan nie in u Naam gepreek nie, deur u Naam bose geeste uitgedryf en deur u Naam baie wonders gedoen nie?&#8217; Dan sal Ek openlik vir hulle s&#234;: Ek het julle nooit geken nie. Gaan weg van My af, julle wat die wet van God oortree.&#8221;